section_heading: Pokémon vrste i napadi
paragraph_text: Također valja uzeti u obzir tip ili tipove protivničkog Pokémona. Unutar igre, napad se može prozvati "Super učinkovitim", "Neučinkovitim" ili "Bez učinka". U većini slučajeva, "Super učinkoviti" napadi učinit će dvostruko veću štetu od normalne njenoj meti, dok će "Neučinkovit" napad učiniti samo polovicu štete od normalne. Neki Pokémon imaju dvostruki tip, pa se šteta računa zasebno za svaki tip; kao rezultat toga "Super učinkoviti" i "Neučinkoviti" napadi tada mogu činiti četverostruku štetu ili jednu četvrtinu štete od uobičajene. Primjerice, Električni napadi učinit će četverostruku štetu Gyaradosu jer su "super učinkoviti" protiv oba njegova tipa (Vodeni/Leteći). Suprotno tome, Butterfree, Buba/Leteći Pokémon, prima samo jednu četvrtinu štete od Borbenih napada. Napadi "Bez učinka" jesu oni na koje je protivnički Pokémon imun (npr. Zemljani Pokémon Donphan imun je na Električne napade te ne prima apsolutno nikakvu štetu od istih). Svi su ovu učinci kumulativni s ostalim učincima, poput STAB-a, dopuštajući napadima da postanu jači ili slabiji ovisno o okolnostima.